|  |  |  |
| --- | --- | --- |
|  |  | **Θεσσαλονίκη,** 9/01/2023 |
| ΕΛΛΗΝΙΚΗ ΔΗΜΟΚΡΑΤΙΑ |  | **Αρ. πρωτ.: 449** |
| **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** |  |  |
| **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ** |  | **ΠΡΟΣ:** Δ/ντές & Δ/ντριες Σχολικών μονάδωνΔΔΕ Θεσσαλονίκης |
| **ΔΙΕΥΘΥΝΣΗ Β/ΘΜΙΑΣ ΕΚΠΑΙΔΕΥΣΗΣ** |  |
| **ΑΝΑΤΟΛΙΚΗΣ ΘΕΣΣΑΛΟΝΙΚΗΣ** |  |
| Ταχ. Δ/νση  | : Σαπφούς 44 |  |
| T.Κ. Πόλη  | : 54627 – Θεσσαλονίκη |  |
| Πληροφορίες  | : Αντωνία Δαρδιώτη,  Υπεύθυνη Περιβαλλοντικής Εκπ/σης: Αντώνης Κωνσταντινίδης,Υπεύθυνος Πολιτιστικών Θεμάτων |  |
| Τηλέφωνο  | : 2310524838, 2310 508562 |  |
| e-mail  | : mail@dide-a.thess.sch.gr  |  |

**ΘΕΜΑ: «Εκπαιδευτικές επισκέψεις στα Κέντρα Εκπαίδευσης για το Περιβάλλον και την Αειφορία (Κ.Ε.ΠΕ.Α.) κατά το σχολικό έτος 2022-2023»**

ΣΧΕΤ.: Εγκύκλιος ΥΠΑΙΘ:Φ11/944/Δ7/4-01-2023

Με βάση την εγκύκλιο της Διεύθυνσης Υποστήριξης Προγραμμάτων και Εκπαίδευσης για την Αειφορία του ΥΠΑΙΘ (Φ11/944/Δ7/4-01-2023) για το πλαίσιο σχεδιασμού και υλοποίησης των διδακτικών επισκέψεων σχολικών μονάδων στα Κ.Ε.ΠΕ.Α., κάθε Διεύθυνση Εκπαίδευσης, διά μέσου των Υπευθύνων Περιβαλλοντικής Εκπαίδευσης/Πολιτιστικών Θεμάτων/Αγωγής Υγείας ή Σχολικών Δραστηριοτήτων αναλαμβάνει τη συγκέντρωση των αιτημάτων των σχολικών μονάδων για επίσκεψη σε Κ.Ε.ΠΕ.Α. για το υπόλοιπο του σχολικού έτους 2022-23 και τη διαβίβασή των σχετικών αιτημάτων στα αντίστοιχα Κ.Ε.ΠΕ.Α.

**Οι σχολικές μονάδες έχουν δικαίωμα να κάνουν αίτηση επίσκεψης σε έως δύο (2) Κ.Ε.ΠΕ.Α. (μία εντός ΠΔΕ Κ. Μακεδονίας και μία εκτός).** Στην Π.Δ.Ε. Κεντρικής Μακεδονίας υπάγονται τα Κ.Ε.ΠΕ.Α/πρώην ΚΠΕ: Ανατολικού Ολύμπου, Αρναίας, Έδεσσας-Γιαννιτσών, Ελευθερίου Κορδελιού & Βερτίσκου, Θέρμης (Λιβάδι), Κιλκίς, Νάουσας και Ποροΐων.

**Έγκυρες αιτήσεις σε Κ.Ε.ΠΕ.Α. είναι όσες υποβληθούν στην παρακάτω φόρμα από τον/τη Διευθυντή/ντρια της ενδιαφερόμενης σχολικής μονάδας:**

**https://forms.gle/H578rtcmRYpejohd8**

 **έως την Παρασκευή 13 Ιανουαρίου 2023.**

**Τα σχολεία της ΔΔΕ Ανατολικής Θεσσαλονίκης δύνανται να επιλέξουν από τα προγράμματα Κ.Ε.ΠΕ.Α**, για τα οποία κρίνουν ότι ενδιαφέρονται οι μαθητές/τριές τους και καλύπτουν τις εκπαιδευτικές ανάγκες και τους στόχους του σχολείου τους. Οι αιτήσεις των σχολείων θα διαβιβαστούν, αφού ταξινομηθούν και εφόσον πληρούν τις προϋποθέσεις (όχι πάνω από 2 Κ.Ε.ΠΕ.Α. ανά σχολική μονάδα) στα ενδιαφερόμενα Κ.Ε.ΠΕ.Α. έως την 18η Ιανουαρίου. Η σειρά προτεραιότητας θα λαμβάνει υπόψη την υλοποίηση προγραμμάτων Περιβαλλοντικής Εκπαίδευσης ή Πολιτιστικών Θεμάτων το τρέχον σχολικό έτος και την προηγούμενη επίσκεψη σε Κ.Ε.ΠΕ.Α. της σχολικής μονάδας κατά την περίοδο Σεπτεμβρίου-Δεκεμβρίου 2022.

Τα Κ.Ε.ΠΕ.Α., βάσει των πινάκων που τους έχουν αποσταλεί επιλέγουν και καλούν τα σχολεία, μέχρι να συμπληρώσουν τον απαιτούμενο αριθμό μαθητών/τριών που δύνανται να υποδεχθούν και αναρτούν στις ιστοσελίδες τους τις τελικές καταστάσεις των σχολικών ομάδων που έχουν εντάξει στον προγραμματισμό τους για επίσκεψη στο Κ.Ε.ΠΕ.Α. Η επικοινωνία (διακίνηση των εγγράφων των Κ.Ε.ΠΕ.Α. προς τις σχολικές μονάδες) διενεργείται μέσω των Υπευθύνων Περιβαλλοντικής Εκπαίδευσης, Αγωγής Υγείας, Πολιτιστικών Θεμάτων και Σχολικών Δραστηριοτήτων της κάθε Διεύθυνσης.

Συν: 1. ΠΙΝΑΚΑΣ ΠΡΟΣΦΕΡΟΜΕΝΩΝ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ Κ.Ε.ΠΕ.Α.

2. Εγκύκλιος ΥΠΑΙΘ (Φ11/944/Δ7/4-01-2023)

**Η Διευθύντρια**

**της Δ. Δ. Ε. Ανατολικής Θεσσαλονίκης**

**Δρ. Ζωή Βαζούρα**

**Φιλόλογος**

|  |  |  |  |  |
| --- | --- | --- | --- | --- |
|  |

|  |
| --- |
|  |
|  |
|  |

 |